open-index/open-wikipedia-markdown huggingface dataset:
שבתאי קור

שמאל|ממוזער|190px|עטיפת ספרו של שבתאי קור - נהג חדש
**שבתאי קור** (נולד ב-29 באפריל 1981), הוא עיתונאי בעל טור ישראלי, תלמיד ישיבה לשעבר, שפרסם ספר אוטוביוגרפי על יציאתו בשאלה.

## קורות חייו
שבתאי קור נולד בשם שבתאי קורדובה, למשפחה חילונית ביפו. בהיותו ילד חזרה משפחתו בתשובה ועברה להתגורר בירושלים. בצעירותו למד בישיבה הספרדית "משכן ציון" בירושלים, ולאחר מכן עבר ללמוד בישיבת פוניבז' בבני-ברק.

באמצע העשור הראשון של המאה ה-21 פרסם את סיפור יציאתו בשאלה בהמשכים ולאורך זמן בבלוג שלו ובפורום "יוצאים בשאלה". בשנת 2007 הוציא לאור בהוצאת כרמל את ספרו "נהג חדש". בספר הוא מתאר חיים של נער חרדי שנשלח לישיבה בת מאות תלמידים שאמורה לשמש כחומה מפני פיתויי הרחוב החילוני, ושאלות כפירה שאסורות להישאל. הספר מתאר את חייו כבחור ישיבה, את השאלות וההרהורים שלו על אמיתות האמונות הדתיות, את ההתחבטויות, ואת התהליך המורכב אותו עבר. הוא גם מתאר את הקושי הרב שביציאה מהעולם החרדי לעולם של תוהו ובוהו מוסרי ורגשי אליו הוא אינו מרגיש שייך.

במשך תקופה הפיץ את מאמריו ברשת, אחד מהם הוא "המדריך ליוצא בשאלה", שבו הוא מייעץ לחרדים המעוניינים לצאת בשאלה ונתקלים בקשיי התמודדות, בעיקר מצד ארגונים ממוסדים או אנשים פרטיים בחברתם הקודמת.

בתחילת 2014 יצא לאור ספרו השני 'זה ג'ונגל פה'.

קור פרסם טורים וביקורת ספרים באתר nrg.

## קישורים חיצוניים
* 
*  - ריאיון עם שבתאי קור לרגל צאת ספרו.
* החיים בכוכב שבתאי - יומן הרשת של שבתאי קור
* 
* יציאתו בשאלה של ``שבתאי צבי`` - המאמרים המקוריים שכתב שבתאי בפורום יוצאים בשאלה בתפוז.
* נהג חדש – שאלות קשות ליוצא בשאלה - ראיון עומק עם שבתאי קור מאת רמי נוידרפר באתר אימגו.
*  
* כל הטורים של שבתאי קור ב-nrg
* החוזר בתשובה והיוצא לשאלה בדיון אינטימי החיים בכוכב שבתאי - שבתאי קור
* שבתאי קור חוזר בתשובה כאן התשובה החלקית פורום חרדים על כורחם באתר תפוז

קטגוריה:בעלי טור ישראלים
קטגוריה:יוצאים בשאלה
קטגוריה:כותבי אוטוביוגרפיה ישראלים
קטגוריה:בוגרי ישיבת פוניבז'
קטגוריה:ישראלים שנולדו ב-1981
סקאנדה

**סקאנדה**, הידוע גם כ**מורוגה**, **לורד מורוגאן** ו**קריטקיה**, הוא אל המלחמה במיתולוגיה ההינדית, בנו של שיווה מפרוואטי.

במדינת טאמיל נאדו שבהודו וכן בסרי לנקה הוא אחד האלים הנחשבים ביותר, מוצג לרוב כבעל שישה פרצופים.

בקיץ (בחודש יולי או אוגוסט) מתקיים בעיר קולומבו שבסרי לנקה פסטיבל הוול (vel) שבו גוררים מרכבה מהודרת של סקאנדה ממקדש אחד למקדש אחר, בתהלוכה הכוללת הרבה מוזיקה (בעיקר הלמות תופים) וריקודים.

## קישורים חיצוניים

* רשימת שמותיו של סקאנדה
* 

קטגוריה:אלים הינדואים
קטגוריה:אלי מלחמה
איירן

**איירן** (**Ayran**) הוא משקה יוגורט המוגש קר, לעיתים לצד מאכלי בשר כגון קבב, כריכי בשר ומאפים ממולאים בבשר.

האיירן מורכב מיוגורט אשר מעורבב עם מים או מי סודה ומלח ליצירת מרקם אוורירי. המתכון של האיירן משתנה ממדינה למדינה ומאזור לאזור. יש המוסיפים מיץ מלפפונים במקום כל המים או חלק מהם, שום כתוש, אבקת פלפל, נענע קצוצה וקליפת לימון מגוררת.

מקורו של האיירן ככל הנראה בצורך שהיה קיים לשימור ועיכוב תהליך החמצתו של היוגורט על ידי המלחתו, ודילולו במים (לשם הקטנת ריכוז המלח) לפני השימוש בו. האיירן נפוץ מאוד בטורקיה כיום ונחשב למשקה הקל העממי המקובל מאוד במסעדות, במזנונים מהירים ובאירוח ביתי. הוא מוגש ללא כל תוספת בכוסות זכוכית באירוח ביתי. 

משקאות דומים נפוצים גם באיראן (דוך, פרסית: دوغ) בארמניה (ט'אן, ארמנית: թան), בתת-היבשת ההודית (לסי, הינדית: लस्सी), בקפריסין, בבולגריה, בסוריה, בלבנון, באזרבייג'ן ובמדינות נוספות בבלקן ובמזרח התיכון. בשנות ה-90 החל ייצור ושיווק האיירן 3% שומן בישראל. 

## מעמדו כמשקה לאומי
נשיא טורקיה רג'פ טאיפ ארדואן פעל לקדם את האיירן כמשקה לאומי. בנאום שנשא בפני כינוס של ארגון הבריאות העולמי בנושא מדיניות גלובלית ביחס לאלכוהול, שנערך באיסטנבול, השווה ארדואן את האיירן לבירה, שלדבריו הגיעה לטורקיה רק בעידן המודרני. עם זאת, בשנים 2013-2010 חלה ירידה בהיקף המכירות של המשקה לעומת משקאות לא אלכוהוליים אחרים בטורקיה. חברה ממשלתית לייצור תה נקנסה על ידי הממשלה בכרבע מיליון לירות טורקיות בגין פרסומת שלטענת הממשלה פגעה במשקה האיירן. בפרסומת, שר ראפר מפורסם שאיירן גורם לו להרגיש מנומנם

File:Atatürk and Yunus Nadi Abalıoğlu drinking ayran.jpg|מוספא כמאל אטאטורק שותה איירן
Ayran (1.5 lt.).jpg|בקבוק איירן
File:Naneli ayran - Dara.jpg|איירן עם מנטה
File:Ayran curgând la un chioșc din Istanbul.JPG|ברז איירן באיסטנבול

## קישורים חיצוניים

## הערות שוליים

קטגוריה:משקאות
קטגוריה:יוגורטים
קטגוריה:טורקיה: המצאות
קטגוריה:המטבח המרכז-אסייתי
פאלודה

ממוזער|250px|פאלודה ורדים
ממוזער|200px|מנת פאלודה
**פַאלוּדֶה** או **פאלוּדַה** (פרסית: **فالوده**) משקה בעל מרקם סורבה מוגש בקיץ ופופולרי בצפון הודו, פקיסטן ואיראן. נחשב לאחד מהקינוחים הקפואים הראשונים בהיסטוריה, ויש עדויות לקיומו כבר בשנת 400 לפני הספירה.

השם נגזר מהפועל הפרסי פּאלודן (paloodan, پالودن) שפירושו לעדן. הגיית שם המשקה ב-פ' רפויה מקורה בהיגוי הערבי של המילה שהופיע לאחר הכיבוש הערבי של איראן (הערבית התקנית חסרה את הפונמה פ'-דגושה).

הפאלודה מבוססת על מים, זרעי בזיליקום, רוזטה, סוכר, מי ורדים ומיץ לימון. במתכון האיראני מוספות גם איטריות אורז ופיסטוקים ולעיתים גם גלידה איראנית מסורתית. לאחר ערבוב החומרים, מצונן המשקה ואגב כך מעורבב עד אשר מתקבל המרקם האופייני, לעיתים נהוג להכין פאלודה איראני גם עם שבבי תפוחים.

בעבר הוכן על ידי רוכלים במרכזי הערים בכלי מתכת מיוחד בעל דופן כפולה ומעטה חיצוני מבודד כאשר בתווך (מחוץ לתא הפנימי) נדחס קרח שמצנן את המשקה עד לקבלת המרקם הרצוי. כיום הכנת הפאלודה מתבצעת על ידי מכונת ערבוב והקפאה חשמלית. בישראל נמכר הפאלודה בדרום תל אביב ובמקומות בהם קיימת קהילת יוצאי איראן. לפי המסורת של קהילת יוצאי איראן, היה נהוג לשתות פאלודה בסגנון תפוחים, לאחר צום יום הכיפורים.

## היסטוריה
מקורו של הפאלודה באיראן (פרס), שם קינוח הפאלודה פופולרי עד היום. הקינוח הגיע להודו בסוף תקופת ימי הביניים יחד עם השושלות ממרכז אסיה שפלשו והתיישבו בדרום אסיה במאות ה-16 עד ה-18. הצורה המודרנית של הפאלודה התפתחה בתקופת האימפריה המוגולית והתפשטה עם כיבושיה. השליטים הפרסיים שירשו את המוגולים שימרו את הקינוח עם עיבודים משלהם, במיוחד באזור היידראבאד ובקרנאטקה שבהודו של ימינו. כיום המשקה מהווה חלק מהמטבח הפקיסטני, המטבח האפגני, המטבח ההודי, המטבח הבנגלדשי והמטבח הסרי לנקי, והוא מוגש בחתונות ובאירועים מיוחדים. בסרי לנקה, הפאלודה נצרך לעיתים קרובות כמשקה חלבי מרענן.

## מרכיבים והכנה
המשקה מכיל איטריות ורמישל דקות שמקורן בחיטה, שורש חץ, עמילן תירס, אורז או סאגו. המרכיבים הבסיסיים כוללים מים, זרעי בזיליקום מתוק, סירופ ורדים, סוכר, מי ורדים ומיץ לימון. לעיתים קרובות הפאלודה מוגש עם גלידה. במתכונים מסורתיים המשקה מתבסס על חלב מעורב עם סירופ ורדים, איטריות וזרעי בזיליקום מתוק.

## שימושים מטפוריים
בשפה ההינדוסטנית האידיומטית, המילה "פאלודה" משמשת לעיתים כהתייחסות למשהו שנקרע או נגרס לגזרים, בדומה לאיטריות הוורמישל. לדוגמה, מישהו שנפגע המוניטין שלו עשוי לומר ש"הכבוד שלו הפך לפאלודה" (הינדי: इज़्ज़त का फ़ालूदा; אורדו: عزت کا فالودہ, *izzat ka faluda*), שמקביל לביטוי "המוניטין שלי נהרס".

## קישורים חיצוניים

* מתכון לפאלודה 
* מידע על המשקה במדינות השונות 

## הערות שוליים

קטגוריה:משקאות
קטגוריה:המטבח הפרסי: קינוחים
קטגוריה:המטבח ההודי: קינוחים
אבי מטוס

**אבי מטוס** הוא זמר, מלחין ונגן מפוחית ישראלי.

## ביוגרפיה

נולד כאבידר מטוס בתל אביב ב-20 בדצמבר 1955. גדל בילדותו באתיופיה ואחר כך בהונדורס בשל משפחתו שהייתה בשליחויות מטעם המדינה. כמוזיקאי צעיר נחשף לתרבויות אחרות וספג השפעות מוזיקליות מקומיות. כשחזר לישראל הקים בשכונת רמת יצחק ברמת גן להקת נוער עם חברו אהוד בנאי. ב-1973 שירת כחייל במלחמת יום כיפור. בריאיון לבן שלו בפברואר 2020 סיפר מטוס: ""הייתי במלחמת יום כיפור. זה לא היה פשוט. המלחמה הכי כבדה שהייתה כאן. עברתי חוויות לא נעימות...השירים היו הניגוד של המלחמה. בדיוק הצד השני. 'אני רוצה להיות חופשי'. רציתי שהחיים שלי יהיו ככה, שאני אהנה מהחיים". 

באוקטובר 1985, אחרי מלחמת לבנון, יצא לרדיו השיר "לוקח את היום לאט" והגיע עד למקום השלישי במצעד הפזמונים של רשת ג. בגיל 30 ב-1986 הוציא מטוס את אלבום הסולו שלו שנחשב גם לתקליט הרגאיי העברי הראשון, "לוקח את היום לאט", בהפקה מוזיקלית של יוסי פיין (שהיה אז בן 19 בלבד) ודניס בוול (Bovell), מבכירי מפיקי הרגאיי באנגליה והמפיק הצמוד של זמר-משורר הרגאיי לינטון קווסי ג'ונסון. שיר הנושא של האלבום, "לוקח את היום לאט", הצליח במצעדי הפזמונים והסינגל השני, "הקצב משתנה", הפך ללהיט רדיו גדול. מטוס ולהקתו נטלו חלק בשנות ה-80 בפסטיבלי רגאיי כגון פסטיבל אכזיב, בהופעות במועדון הסוואטו התל אביבי, וכן בהופעות בתוכניות טלוויזיה כ"זהו זה", "עד פופ" ו"להיט בראש".

המבקר בן שלו כתב עליו בעיתון הארץ: "אין באמת פוליטיקה בשיריו של מטוס, אבל זה לא אומר שאין בהם השקפת עולם. יש כזאת, והיא רחוקה מרחק רב מההשקפה הישראלית הרווחת. "רצינו קצת לעוף, רצינו קצת לצוף, אבל כל היום הסתובבנו בטירוף", הוא שר ב"רצינו קצת לעוף". "אני רוצה להיות חופשי", הוא חזר ואמר ב"הקצב משתנה". גם קולו של מטוס, אפילו יותר מהמלים והקצב, ביטא איזו נידחות ביחס להלך הרוח המקובל". 

מטוס הוזמן לנגן מפוחית באלבום האוסף טיפ טיפה של אהוד בנאי, חבר ילדותו, אך לא הקליט אלבום סולו נוסף. 

מאז (2012) מתגורר מטוס בקמבודיה שם הקים חווה חקלאית וגידל עצי גומי.

## לוקח את היום לאט
שירי האלבום נכתבו על ידי אבי מטוס ודן מינסטר. חלק הארי של האלבום הוקלט באולפני "TMC" ו-"טרמינל 24" בלונדון בהפקה מוזיקלית של דניס בוואל ויוסי פיין בתל אביב.

מלבד שיר הנושא בלטו באלבום זה גם השירים "הקצב משתנה", "כל היום הסתובבתי", "רצינו קצת לעוף", "איש עם נשמה" ו"הליילה" שזכו להשמעות רבות והצליחו במצעדי הפזמונים. למרות זאת, האלבום לא זכה להצלחה רבה במכירות.

ב-1996 הוציאה מחדש חברת NMC את האלבום בפורמט של דיסק וכללה בו רצועת בונוס. ב-2020 יצא האלבום מחדש במהדורת ויניל מיוחדת.

שירי האלבום:

## קישורים חיצוניים

* "לוקח את היום לאט" - קישור להקלטה של האלבום, בספריה הלאומית של ישראל

## הערות שוליים

קטגוריה:זמרים השרים בעברית
קטגוריה:זמרים ישראלים
קטגוריה:זמרי רגאיי ישראלים
נגרות

[שמאל|ממוזער|250px|[כלי|כלי עבודה ידניים לנגרות]]
[ממוזער|250px|[שיעור מלאכה בעיבוד עץ בבית הספר תחכמוני לבנים, תל אביב]]
**נגרות** היא מקצוע עיבוד עץ ומוצריו לכדי מוצרים לתועלת האדם: רהיטים, כלים, פיגומים, בתים וכדומה. העבודות נעשות בעזרת כלי עבודה כמו פטיש, מסור, אזמל ומקצועה. אדם העוסק בנגרות נקרא נגר.

נגרות בתקופת ימי הביניים ותקופת הרנסאנס הייתה מקצוע נבחר בעל חשיבות רבה שדרש כוח גופני וידיים חזקות ומפותחות לחיתוך העץ ולעיבודו. כיום מבוצעות רוב המלאכות בנגריה על ידי מכונות חשמליות, והעיסוק בנגרות מסורתית עבר להיות נחלת האמנים והחובבים.

## תולדותיה
יחד עם האבן, העץ הוא בין חומרי הבנייה העתיקים ביותר.

אחד מחפצי העץ המוכרים הקדומים ביותר הוא חלק של קרש מלוטש מהאתר האשלי של גשר בנות יעקב שבישראל, מלפני יותר מ-780 אלף שנה. באירופה, בסין ובאפריקה הופיעו כלי העץ הראשונים לחיפוש מזון ולציד לפני 400 אלף שנה.

חלק מהשימוש הראשון בעץ למבנים על ידי בני אדם מתוארך לתקופת האבן לפני כחצי מיליון שנה, כאשר בזמביה שבאפריקה, הפלטפורמות או שבילי ההליכה הראשונים הורכבו מבולי עץ מחורצים ומחודדים.

היכולת לעצב עץ לכלי עבודה, למחסים ולכלי נשק השתפרה עם ההתקדמות הטכנולוגית בתקופת המעבר מתקופת האבן לתקופת הברונזה ועד לתקופת הברזל. כמה מהעדויות הארכאולוגיות מתקופת האבן המאוחרת לנגרות הן מעטפות של בארי מים. אלה כוללות מבנה מעצי אלון ולוז משנת 5256 לפני הספירה, שנמצא באוסטרוב שבצ'כיה, ואחת שנבנתה באמצעות עץ אלון מפוצל עם שגם ומגרעת ופינות מחורצות שנחפרה במזרח גרמניה, מלפני כ-7,000 שנה מהתקופה הנאוליתית המוקדמת.

## קישורים חיצוניים

* מילונים למונחי נגרות באתר האקדמיה ללשון העברית:
**  נגרות רהיטים 1914
** נגרות רהיטים 1949
** נגרות (לוח) 1921
** נגרות 1928
** נגרות בניין 1949
** נגרות בניין 1971
** נגרות, מנעול 1953
** נגרות, סחר עצים 1937
** נגרות, עבודות עץ 1934
* 
* 

## הערות שוליים

*
קטגוריה:מלאכת יד
קטגוריה:מקצועות
קטגוריה:העץ בשירות האדם
קור (תחושה)

[[צילום מאקרו של פתית שלג, אשר לעיתים נחשב כסמל לקור|ממוזער|270px]]
**קור** היא תחושה אותה חשים בני אדם או בעלי חיים כאשר הם שוהים באזור שבו הטמפרטורה נמוכה יחסית, או בעת שהם נוגעים בחפץ שהטמפרטורה שלו נמוכה יחסית. תחושת קור קלה אצל האדם הממוצע מתחילה בטמפרטורה של 17–20 מעלות צלזיוס, והיא הולכת וגוברת ככל שהטמפרטורה נמוכה יותר. קור אינו גודל פיזיקלי, אלא תחושה הנובעת מפליטה מוגברת של חום מגוף האדם.

קור הוא תוצאה של איבוד חום מהגוף. לדוגמה, כאשר פועל מזגן בתוך חדר, ופותחים את החלון, החום נכנס אל החדר אבל הקור לא יוכל לצאת לסביבה.

במשך שנים רבות, שימשו את בני האדם להגנה מפני הקור בגדים, המבודדים את האדם מסביבתו ושומרים על חום גופו (ובפרט מעילים וכפפות), מבנים המבודדים את האדם מהטמפרטורה החיצונית ומאפשרים חימום שיביא את הטמפרטורה בתוך המבנה לרמה רצויה, וכן הבערת אש. החל מהמהפכה התעשייתית החל האדם לפתח גם מכשירי חימום חשמליים דוגמת תנור חימום.

## השפעת הקור על הגוף
רוב היונקים והעופות שומרים על חום גוף שנע סביב 37 מעלות, מצב בו האנזימים בגוף פועלים באופן מיטבי. לאורך התפתחותם של יצורים אלו פיתחו שיטות שונות, דוגמת רעידות, כדי להתמודד עם קור, ועליהם לצרוך כמות גבוהה של מזון כדי לשמור על טמפרטורת גוף גבוהה.

כאשר תחושת הקור מתגברת היא עלולה להיות בלתי נעימה, ובטמפרטורות נמוכות מאוד קיימת סכנה של כוויית קור ואף היפותרמיה ומוות.

גם קור שאינו קיצוני עלול להגביר סיכוי למחלות, מכיוון שמשפיע לרעה על מערכת החיסון. מחקרים שונים מצאו קשר בין חשיפה ממושכת לקור לבין הופעת תסמינים של התקררות, וכן ישנם חיידקים ונגיפים שהופכים לאלימים יותר בטמפרטורה קרה יותר.

## ראו גם
* חום (פיזיקה)

## קישורים חיצוניים

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:חושים
חליטת צמחים

**חליטת צמחים** היא משקה המוכן על ידי השריה של חלקי צמח שונים ממינים שונים במים רותחים.
שמאל|ממוזער|250px|תערובת צמחים לחליטה
חלקי הצמח אשר יכולים לשמש לחליטה הם לרוב עלים אולם קיימים גם חליטות של שורשים וחלקי צמח אחרים.

הכנת החליטה כוללת השריה של חלקי הצמח בכלי מתכת, חרס או זכוכית במים פושרים לפרק זמן של מספר דקות ועד מספר עשרות דקות, לאחר מכן הבאה לרתיחה ובישול לפרק זמן נוסף של מספר עשרות דקות ולפעמים עד שעות ספורות. הבישול יכול להעשות בכלי סגור או לחלופין בכלי פתוח במטרה לאדות חלק מהמים ולהעלאת ריכוז החליטה.

בסיום הבישול מסוננים חלקי הצמח ומתקבל נוזל החליטה.

ברפואה העממית קיימות חליטות צמחים המשמשות להכנת שיקויים שמיוחסת להם סגולה רפואית.

כיום משווקות חליטות צמחים מסוגים שונים בשקיקים להכנה מהירה (בדומה לשקיקי תה), ויש המכנים אותן בטעות "תה צמחים" למרות שאינן מכילות כלל עלי תה, ובזכות כך הן נטולות קפאין.

## ראו גם
* מאטה
* נייר סינון

## קישורים חיצוניים

קטגוריה:משקאות
ימת ואן

שמאל|ממוזער|הימה מהחלל|250px
**ימת ואן** (בטורקית: **Van Gölü**, בארמנית: **Վանա լիճ**, בכורדית: **Gola Wanê**) היא ימה ממקור געשי במזרח טורקיה בין נפת ואן ונפת ביטליס. שמה של הימה התפתח ככל הנראה מהמילה ביאינילי (Biainili) שהיה שמה של ממלכת אוררטו באוררטית.

## גאוגרפיה
שטחה של הימה, שהיא הגדולה במדינה, הוא 3,755 קמ"ר, והיא שוכנת בגובה של 1,648 מטרים מעל פני הים. אורכה המרבי 120 ק"מ ורוחבה 80 ק"מ. הימה ניזונה ממספר נחלים קטנים הזורמים מן ההרים המקיפים אותה, עומקה המרבי הוא 451 מטרים ועומקה הממוצע 171 מטרים.

הימה נעדרת ניקוז; היא נוצרה כאשר מוצאה נחסם בשלב כלשהו בתקופת הפליסטוקן על ידי לבה שזרמה מהר נמרוט לעבר מישור מוש שממערב לה. ימת ואן חשופה לשינויים קיצוניים במפלס מימיה. בסמוך לעיר טאטואן (Tatvan) על חופה המערבי של הימה, נצפה בשנת 1901 קו חוף גבוה באופן משמעותי ממפלסה של הימה באותה עת. מאידך, במשך שנות התשעים של המאה ה-20 עלה מפלס מימי הימה בשלושה מטרים לפחות, תוך שהוא גורם להצפת שטח חקלאי ניכר. לאחר תקופה של יציבות במפלס שבו מימי הימה ונסוגו, ונראה כי לאחרונה חודשה מגמת העלייה.

מימי הימה מתאפיינים בערך הגבה גבוה (בסיסי) ועשירים במלחים כדוגמת נתרן פחמתי, המשמשים כחומרי חיטוי וניקוי (ניתן לכבס בגדים במימי הימה ללא צורך בסבון). בשל המליחות הגבוהה של המים, רק מין אחד של דג המליח מסוגל לשרוד בהם, והפריטים מתרכזים בסמוך לשפכי הנחלים המזינים את הימה.

ימין|ממוזער|250px|המעבורת בימת ואן
הימה שנשלטה בעבר על ידי הארמנים, הייתה אחת מ"שלוש הימות של ארמניה" (שתי האחרות היו ימת סוואן בארמניה וימת אורמיה באיראן). הארמנים בנו כנסיות ומנזרים רבים לאורך חופי הימה ועל חלק מהאיים שבה. המבנה שהשתמר באופן הטוב ביותר הוא כנסיית "הצלב הקדוש" מתחילת המאה ה-10 לספירה על האי אקדאמאר. אתר היסטורי חשוב נוסף הוא מצודת ואן (Van Kalesi) הניצבת סמוך לעיר ואן, על שרידי העיר טושפה, בירת ממלכת אוררטו.

הימה שוכנת במרכז אזור חקלאי והגידולים העיקריים הם פירות ודגנים. האזור ידוע בגזע חתולים ייחודי (בעל פרוות גוף לבנה וזנב וראש בצבע אחר) שמקורו בסביבת הימה והמכונה ואן טורקי (Van kedesi).

קו הרכבת המקשר את טורקיה ואיראן נבנה בשנת 1970 והוא "חוצה" את הימה באמצעות מעבורת בין הערים טאטואן וואן. פרויקט זה היה חלק ממסילת הברזל הטרנס-אסיאתית. לאורך הקו פועלות רכבות במסגרת "אקספרס ימת ואן" (Van Gölü Ekspresi) המגיע עד איסטנבול.

מאז 1995 לערך נפוצו עדויות על מפלצת באורך של כ-15 מטרים המתגוררת לכאורה במימי הימה, ואשר זכתה לכינוי "המפלצת של ימת ואן" (Van Canavarı). עוזר הוראה מאוניברסיטת ואן אסף למעלה מאלף עדויות בנושא וקיבץ אותן לספר.

## ראו גם
* נפת ואן
* נפת ביטליס

## קישורים חיצוניים

* גלריית תמונות של ימת ואן
* 

קטגוריה:ימות ואגמים מלוחים
ואן
קטגוריה:אגמים טרמינליים
קטגוריה:כורדיסטן הטורקית
קטגוריה:כורדיסטן: גאוגרפיה
קומי קודה

שמאל|ממוזער|250px|קודה קומי
**קוּמי קוֹדה**, נולדה כ**קוּמיקוֹ קוֹדה** (ביפנית:神田來未子; נולדה ב-13 בנובמבר 1982) היא זמרת J-Pop יפנית.

## חייה
קודה, ילידת קיוטו, החלה את קריירת השירה שלה בשנת 2002 כשהוציאה סינגל בשם "TAKE BACK", שלא הצליח במצעדים. הסינגל השביעי שלה, "real Emotion/1000 no Kotoba" הצליח מאוד בזכות הקשר למשחק פיינל פנטזי X-2 לפלייסטיישן 2. משנת 2005 הפכה קודה לזמרת פופולרית מאוד ביפן.

## דיסקוגרפיה

## קישורים חיצוניים

* 

קטגוריה:זמרות יפניות
קטגוריה:יפניות שנולדו ב-1982
קטגוריה:יפנים שנולדו ב-1982
בוראקס

[שמאל|ממוזער|250px|מבנה של : אטומי בור - ורוד, אטומי [חמצן - אדום, מימנים - לבן. שני אטומי בור (בקצוות) במרכז משולש מישורי ושני אטומי בור (מגשרים) במרכזי טטראדרים]]
**בוראקס** (Borax) הוא מלח של חומצה בורית המצוי כמינרל טבעי במשקעים של אגמים מלוחים. נוסחתו הכימית Na_2B_4O_7. 10H_2O. ייתכנו הרכבים שבהם יש פחות מי גביש, כמו Borax pentahydrate שנוסחתו כNa_2B_4O_7. 5H_2O כתיבה מדויקת יותר של הנוסחה היא  Na_2[B_4O_5(OH)_4]. 8H2O משום שהבוראקס מכיל את האניון  המורכב משני טטראדרים של BO_3OH ושתי יחידות של BO_2OH (משולשים מישוריים) כמודגם באיור.

הבוראקס מסיס במים ומופיע בדרך כלל באבקה לבנה המורכבת מגבישונים רכים חסרי צבע.

## שימושים
* דטרגנט טבעי
* בופר לתמיסות מעבדה כימיות וביוכימיות, למשל לאלקטרופורזה בג'ל של DNA
* כחומר גלם בייצור אמייל, זכוכית (למשל פיירקס) וקרמיקה.
* חומר מעכב בעירה
* מונע פטרת
* הורג נמלים
* תוסף מזון שסימונו E285, אסור בשימוש במדינות אחדות ובהן ארצות הברית.
* ייצור סליים מדבק פלסטי ותמיסת בוראקס. משרד הבריאות והמכון הארצי למידע בהרעלות מזהירים להימנע משימוש זה.

## קישורים חיצוניים

* 

## הערות שוליים

קטגוריה:בור: תרכובות
קטגוריה:נתרן: תרכובות
הר אביטל

**הַר אֲבִיטָל** (בערבית: **تل ابو الندى**, **תל אבו נידא** או **תל אבו אל-נידא**, שמשמעותו היא "הר אבי הטל") הוא הר געש רדום השוכן ברמת הגולן, מערבית לגבול הסורי. גובהו כ-1,204 מטר מעל פני הים, והוא חלק מקו התלים הישראלי.

הר אביטל הוא המבנה הגעשי הגדול ברמת הגולן. רוחבו כ-2 ק"מ, אורכו כ-3 ק"מ, והוא מתנשא לגובה של כ-300 מטרים מעל סביבתו. בצמוד להר מצפון נמצא הר בנטל. מעריכים כי שני הרי הגעש הם חלק ממבנה געשי אחד ולהם מקור מגמטי משותף.

בבקעת אביטל הנמצאת במרכז ההר נמצאים שטחים חקלאיים השייכים לקיבוץ אל-רום. בתוך הבקעה שתי גבעות קטנות, המכונות "תלי תאומים". על פסגת ההר נמצא בסיס צבאי. ההר הוא חלק משמורת הר אביטל הקרויה על שמו.

## גאולוגיה
הר אביטל הוא מבנה געשי מורכב. במשך שנים הסברה הייתה כי הבקעה במרכז ההר היא הקלדרה של הר הגעש הקדום שהתפוצץ, וממנו נותרו רק שולי ההר המקיפים את הבקעה.

ההשערה המקובלת כיום היא כי בתחום הקלדרה של הר אביטל היו שני חרוטי אפר, צפוני ודרומי, אשר נבנו בסדרה של התפרצויות סטרומבוליאניות לפני כ-700 אלף שנה. לפני כ-115 אלף שנה אירעה ההתפוצצות הגדולה של ההר ובעקבותיה קיבל ההר את צורתו הנוכחית. ההתפרצות הגדולה אירעה לאחר שקילוח לבה מהר אודם סתם את הנחל אשר ניקז את בקעת קוניטרה הסמוכה. חסימת ציר הניקוז של הבקעה הביא ליצירת אגם ומים ממנו חדרו לתוך תא המגמה מתחת להר. מפגש המים והמגמה יצר קיטור בלחץ גבוה, אשר הביא לסדרה של התפוצציות פריאטו-מגמתיות חזקות אשר הרסו כמעט לחלוטין את החרוט הצפוני כמו גם חלקים ניכרים מהחרוט הדרומי. ייתכן כי תלי התאומים במרכז הבקעה הם שרידים לחרוט הצפוני.

ההתפוצציות העזות יצרו את טבעת הטוף המקיפה כיום את ההר. טוף מאירוע זה הועף למרחק רב ונמצא באזור קוניטרה, מרחק של יותר מ-3 ק"מ מההר, כמו גם בצידו הדרומי של הר בנטל, אשר כבר היה קיים בשלב זה. מעריכים כי טבעת הטוף מנעה חדירת מים נוספים לתא המגמה ובשלב זה פסקו ההתפוצצויות.

מהר אביטל פרצו שני קילוחי לבה קטנים: אחד דרומה, בשלב בניית חרוטי האפר, וקילוח נוסף לכיוון דרום-מערב לאחר התפוצצות ההר.

בשלב האחרון שקע חלקו הצפוני של ההר ויצר את הבקעה במרכז ההר. פסגת ההר כיום היא שריד לחרוט האפר הדרומי.

## פארק וולקני אביטל
בחלקו המזרחי של הר אביטל פעלה מחצבת סקוריה שנגסה בהר. כריית הסקוריה חשפה שכבות גאולוגיות מעניינות המלמדות על ההיסטוריה הגעשית של רמת הגולן. בעזרת מועצה אזורית גולן, הקרן לשיקום מחצבות ומשרד התיירות שוקם המקום והפך לפארק וולקני- גאולוגי שנפתח ב-2013. הכניסה לפארק היא בחינם וניתן ללמוד על המקום בעזרת שלטי הסבר ועמדות מסבירן העוזרות להסביר תופעות געשיות שונות כמו טיפות געשיות ואופקי הפצצות.
## הר אביטל במלחמת יום הכיפורים
לפני מלחמת יום הכיפורים היה על פסגת ההר בסיס של יחידה 8200 (באותה עת, יחידה 848) שכונה "ארבל". עם פרוץ המלחמה ב-6 באוקטובר 1973, הבסיס הופצץ ביעף המטוסים הראשון של חיל האוויר הסורי על ידי רבעיית מטוסי סוחוי 7, בשעה 13:50, במקביל להפצצת מוצב החרמון. ההפצצה לא גרמה לאבדות או לנזק.. הבסיס לא פונה במשך כל ימי הלחימה למרות קרבתו לגבול הסורי, ולמרות שעבר הפגזות כבדות במשך ימי הקרבות הראשונים. במשך כל ימי הלחימה המשיך בסיס המודיעין הישראלי לתפקד בתצפית, האזנה והכוונה.

## גלריה

## קישורים חיצוניים

* 
* פארק וולקני גולן - מחצבת אביטל, באתר inature
* הנתיב הגעשי בגולן, בפורטל הגולן
* פארק וולקני אביטל, באתר יוטיוב
* מיכאל יעקובסון, סיבוב בפארק וולקני גולן, באתר 'חלון אחורי', 12 ביוני 2016
*  
* 

## הערות שוליים

אביטל
אביטל
קטגוריה:בסיסי צה"ל ומוצביו ברמת הגולן
קטגוריה:קו התלים הישראלי
סיר הסירים

"**סיר הסירים**" הוא ספר ילדים חינוכי שכתבה וציירה אלונה פרנקל. 

הספר נועד ללמד פעוטות כיצד לעשות את צורכיהם בסיר. הספר יצא לאור בהוצאת מסדה ולאחר סגירתה המשיך לצאת לאור בהוצאת מודן. הוצאת עברית לילדים פרסמה גרסה אינטראקטיבית לספר. התרגום האנגלי של הספר עובד לקלטות שמע ול-DVD.

בשנת 2023 יצא ספר המשך שנקרא "היה היה על האסלה" על שימוש באסלה. גם ספר זה יצא בגרסת ילד ובגרסת ילדה.

## עלילה
הספר מתחיל בתיאורו של נפתלי התינוק והסבר על איברים שונים ותפקודם. אמו של נפתלי מחליפה לו חיתולים עד שיום אחד הוא מקבל מסבתו חבילה. נפתלי מנסה להבין מה תפקיד החפץ בחבילה עד שלבסוף מתגלה כי זה סיר. הוא מנסה להשתמש בסיר כמה פעמים ללא הצלחה עד שפעם אחת ישב וישב, עד שהצליח. אמו של נפתלי שמחה שהצליח להיגמל מהחיתול ושולחת את הצרכים לשירותים משם הם יגיעו לים.

## על הספר
זהו הספר הראשון של הסופרת והמאיירת אלונה פרנקל. הספר הפך לרב-מכר בארץ ותורגם לשפות רבות: אנגלית, הונגרית, הולנדית, ספרדית, שוודית, נורווגית, דנית, פולנית, אפריקאנס, יפנית, סינית וקוריאנית.
לפי דרישת המו"ל בארצות הברית נוצרה גם גרסה שבה גיבור הספר (שנקרא באנגלית "ג'ושוע") מוחלף בגיבורה - "פרודנס". בעקבות זאת יצאה לאור גם גרסה עברית כזו, בשם "סיר הסירים - ילדה", שבו הגיבורה קרויה "ציונה". לשתי הגרסאות (של נפתלי ושל ציונה) יצאה לאור גם מהדורה המודפסת על קרטון, כמקובל בספרים לפעוטות.

לדברי פרנקל, הרעיון לספר הופיע כאשר נתקלה בחדר מדרגות ביתה בילד בן שבע, חולה פוליו, שעשה את צרכיו במכנסיו.

## להתראות בים
"שלום פיפי! שלום קקי! אמר נפתלי. להתראות בים! אמרתי אני, אמא של נפתלי והורדתי את המים." משפט המופיע בסוף הספר ועורר את חמתם של כמה גורמים. הסופרת קיבלה מספר רב של מכתבים המתלוננים על המסר כי הפסולת נשפכת לים וטענו כי מסר זה אינו חינוכי. מכתב רשמי של מנכ"ל המשרד להגנת הסביבה דרש לשנות את סוף הספר ואפילו הזמין את אלונה לסיור בבריכות החימצון. מאחר שבאותו הזמן פרצה מגפת כולרה שמקורה בחיידקים צואתיים שהוזרמו לים החליטה להשאיר את הסוף כמו שהוא. על כל פנים, בגרסאות שאינן בעברית המשפט השני הוסר.

## ראו גם
* גמילה מחיתולים

## קישורים חיצוניים
* 

## הערות שוליים

קטגוריה:ספרי ילדים ונוער בעברית
קטגוריה:ספרי 1975
קטגוריה:אלונה פרנקל
קטגוריה:ספרי הוצאת מסדה
קטגוריה:ספרי הוצאת מודן
הפארק הלאומי אגמונט

ממוזער|שמאל|250px|תצלום לווין של אזור הפארק. קו היער מסמן בקרוב את גבולות הפארק
**הפארק הלאומי אגמונט** (אנגלית: **Egmont National Park**) הוא פארק לאומי בניו זילנד, בחבל טראנאקי.

## גאוגרפיה
הפארק אגמונט נמצא בחלקו המערבי של האי הצפוני, סביב הר הגעש טראנאקי, מדרום לניו פלימות'. שטחו של פארק אגמונט הוא 335 ק"מ רבוע. הפארק החל את דרכו כשמורת יער, שהוקמה בשנת 1881 על שטח ברדיוס של 9.6 ק"מ מפסגת הטראנאקי כדי לשמר את יער הגשם סביב ההר. במשך עשרים השנים שלאחר מכן פותחו באזור תשתיות למטיילים ולמבקרים, ולשמורה נוספו שטחים נוספים עד שבשנת 1900 הוכרז פארק אגמונט כפארק הלאומי השני בניו זילנד, והצטרף לפארק הלאומי טונגרירו.

הר טראנאקי שבמרכז הפארק הוא הר געש רדום, שעל פי הערכות גאולוגיות היה פעיל במהלך 120,000 עד 135,000 השנים האחרונות והתפרץ לאחרונה בשנת 1755. בתחומי הפארק שני הרי געש כבויים נוספים, קטנים יותר מטראנאקי: פואקאי, הנמצא צפונית מערבית לטראנאקי והיה פעיל בתקופות קדומות יותר מטראנאקי, וקאיטקה הנמצא צפון מערבית לפואקאי.

ממוצע המשקעים בפארק גבוה משמעותית מהממוצע באזור בגלל הקרבה לים והגובה, והוא עולה ככל שעולים בגובה. אוויר לח המגיע מים טסמן עולה כאשר הוא מגיע לרכס הנוצר על ידי הטראנאקי, הקאיטקה והפואקאי וכתוצאה מירידת הטמפרטורה עם העלייה בגובה מוריד משקעים. בפסגת הר טראנאקי ממוצע המשקעים מגיע ל-7,000 מ"מ בשנה (לעומת 1,500 מ"מ בשנה בניו פלימות'). כמות המשקעים הרבה, בצירוף הקרבה לחוף והטמפרטורות הנוחות השוררות באזור לאורך רוב ימות השנה הביאו ליצירתו של יער גשם צפוף. 

השטחים שסביב הפארק משמשים כשטחי מרעה לחקלאים המתגוררים בסביבה וכך קו היער נותר חד וברור ומשקף כמעט במדויק את גבול הפארק הלאומי.

## קישורים חיצוניים

* 
* הפארק הלאומי אגמונט - באתר ה-DOC, מחלקת השימור של ניו זילנד

אגמונט
קטגוריה:האי הצפוני
Dangerous (אלבום של מייקל ג'קסון)

**Dangerous** (בעברית: **מסוכן**) הוא אלבום האולפן השמיני של הזמר מייקל ג'קסון. האלבום יצא לאור ב-26 בנובמבר 1991, דרך חברת התקליטים אפיק רקורדס. האלבום נמכר ב-32 מיליון עותקים בכל רחבי העולם, ובכך הפך לאלבום השלישי הכי נמכר של ג'קסון, אחרי Thriller ו-Bad. האלבום הנפיק להיטים שכבשו את המצעדים בכל העולם, זכה בפרס גראמי והוא אלבום הניו ג'ק סווינג המצליח ביותר בהיסטוריה.ג'קסון קידם את האלבום בהופעה בסופרבול, ריאיון עם אופרה וינפרי, בוידאו קליפים מושקעים, פרסומות ויצא לסיבוב הופעות עולמי.

מגזין *Spin* כלל את האלבום במקום ה-132 ברשימת "300 האלבומים הטובים ביותר ב-30 שנים האחרונות (1985–2014), שנערך בשנת 2019.

## רקע
במרץ 1991, חתם מייקל ג'קסון על חוזה של 15 שנים ושישה אלבומים עם חברת סוני ובנובמבר 1991 הוציא לאור את האלבום הראשון בעסקה - *Dangerous*. בכך סיים את שיתוף הפעולה עם קווינסי ג'ונס, המפיק של שלושת אלבומיו הקודמים. המפיק החדש שגויס הוא טדי ריילי, מפיק הכישרונות של הניו ג'ק סווינג.

## רשימת רצועות

## וידאו קליפים
במה שהפך לסטנדרט אצל ג'קסון, הוידאו קליפים שהופקו ב-*Dangerous* היו היקרים והחדשניים בזמנם. לווידאו קליפים היו עלילות מורכבות, קטעי ריקוד, והופיעו בהם מפורסמים.
הווידאו קליפ ל-"Jam" מציג את ג'קסון ומייקל ג'ורדן משחקים ורוקדים ביחד, בעוד שב-"Remember the Time" העלילה מתרחשת במצרים העתיקה ובכיכובם של אדי מרפי, מג'יק ג'ונסון והדוגמנית אימאן.
בקליפ של השיר- "In the Closet" מופיע ג'קסון עם דוגמנית העל נעמי קמפבל כזוג מאהבים. את הוידאו קליפ ל-"Who Is It" ביים הבמאי הנודע דייוויד פינצ'ר. ב-"Give In to Me", ג'קסון מופיע בהופעת רוק עם גיטריסט "רובים ושושנים", סלאש.
ב-"Black or White" מופיע מורפינג (שינוי צורה על ידי מחשב), ומופיעים בו מקולי קאלקין וטיירה בנקס.

## סינגלים

## מצעדים ומכירות

## נתוני מכירות

## פרסים

* מקור:

## סיבוב הופעות עולמי
סיבוב ההופעות של האלבום כלל 69 הופעות בכל רחבי העולם, ביניהם הגיע ג'קסון גם לישראל לשתי הופעות בפארק הירקון, מול קהל של כ-75 אלף צופים בכל מופע. מבחינת היקפם, היו אלה מהמופעים הגדולים והעשירים ביותר שנראו אי פעם בארץ. ג'קסון הופיע עם 16 שירים, ביניהם 6 מ-*Dangerous*. ב-2005 יצא DVD המתעד את הופעה בבוקרשט רומניה.

## קישורים חיצוניים

* 

## הערות שוליים

קטגוריה:אלבומי מייקל ג'קסון
קטגוריה:אלבומים באנגלית
קטגוריה:אלבומים שהוקלטו באולפני ההקלטות של וסטלייק
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:זוכי פרס גראמי לאלבום הלא קלאסי המעובד הטוב ביותר
קטגוריה:אלבומי פלטינה כפולה ומעלה בארצות הברית
קטגוריה:אלבומי חברת אפיק רקורדס
סמסרה

[טקסט=בהוואצ'אקרה המתארת את מעגל הסמסרה|ממוזער|[בהוואצ'אקרה המתארת את מעגל הסמסרה: מוצגים בגלגל שש ממלכות הקיום שבהן בעלי תודעה יכולים להתגלגל, על פי תורת הגלגולים של הבודהיזם. יאמה, אל המוות, נמצא בחלק העליון של השפה החיצונית. השפה החיצונית מציגה את תורת תריסר הנידאנות.]]

**סמסרה** (בסנסקריט ובפאלי: "תנועה מתמשכת" או "זרימה מתמשכת") הוא מונח המתייחס למעגל של גלגול נשמות או לידה מחדש בהינדואיזם, בודהיזם, ג'ייניזם, וסיקהיזם ובדתות קשורות נוספות. משמעותו המדויקת של המעגל משתנה ואף מגדירה זרמים במסורות המזרח כמו הינדואיזם ובודהיזם.

## אטימולוגיה
סמסרה נובעת מ"לזרום יחדיו", או לעבור דרך מצבים, לנדוד. דלת מסתובבת בין החיים והמוות וחיים חדשים בגלגול חיים חדש. ידועה גם כמשחק בהודו העתיקה.

## מעגל של לידה מחדש
ברוב המסורות הפילוסופיות ההודיות, כולל במערכת ההינדית, הבודהיסטית, הסיקית והג'יינית, קיימת הנחה שלפיה הטבע נשלט על ידי מחזור מתמשך של לידה, מוות ולידה מחדש. אולם מסורות אלה נבדלות באופן ניכר בטרמינולוגיה שבה הן מתארות את התהליך ובמטפיזיקה שבה הן משתמשות כדי לפרש אותו. רוב המסורות הללו, בצורתן המפותחת, מתייחסות לסמסרה באופן שלילי, כמצב ירוד שיש לברוח ממנו. חלקן, כמו האדוואיטה וודאנטה רואות בעולם ובהשתתפות בסמסרה שבו דבר אשלייתי הקרוי **מאיא**.

חלק מהיישומים המאוחרים יותר של מסורות אלו רואה בסמסרה מטפורה ולא יותר.
הארה מלאה היא ההבנה שהסמסרה והנירוואנה חד הן.

## סמסרה בהינודאיזם
בסוגים מסוימים של הינדואיזם, סמסרה נתפסת כבורות מהאני האמיתי, ברהמן, וכך הנפש מובלת לחשוב באמיתות של העולם הזמני, עולם התופעות.

בהינדואיזם זוהי אבידיה, או הבורות אודות האני האמיתי, ברהמן, שמובילה לתודעת-אגו של הגוף, שבו הנפש מובלת לחשיבה באמיתות של העולם הזמני, עולם התופעות. דבר זה מקרקע את הישות בתשוקה והשרשרת המתמשכת של קארמה וגלגול נשמות. מצב האשליה ידוע כ "מאיה".

בהינדואיזם יש מונחים רבים למצב של השחרור כמו מוקשה, מוקטי, נירוואנה ו"מהא-סאמאדהי" (ריכוז מדיטטיבי עילאי, עמוק/רחב).

מסורות היוגה ההינדית מחזיקות באמונות שונות. ניתן להגיע למוקשה באמצעות אהבת אישוור\האל (ראו תנועת בהקטי), על ידי מדיטציה פסיכו-פיזית (ראג'א יוגה), על ידי הבחנה בין מהו אמיתי ומהי אשליה על ידי התבוננות עמוקה (ג'אנה יוגה) ועל ידי קארמה יוגה, הנתיב לפעולה לא-אנוכית שחותרת תחת האגו ומחזקת את ההבנה של ההוליזם או האחדות של הכל. על פי הזרם אדוואיטה וודאנטה, שהשפיע באופן משמעותי על היוגה ההינדית, ה"ברהמן", התודעה-אמת-אושר-עילאי האולטימטיבית היא המציאות האינסופית הבלתי אישית.

## סמסרה בבודהיזם
סמסרה בבודהיזם מתייחסת למעגל הלידה (ג'אטי) הדעיכה והמוות (ג'אראמאנא), שבו משתתפות כל הישויות ביקום, ושממנו ניתן להימלט באמצעות הבנה ומודעות לתהליך, במצב תודעתי של "הארה". סמסרה מקושרת עם סבל, והיא בדרך כלל נחשבת לאנטי-תיזה של נירוואנה.

לפי התפישה הבודהיסטית - הסמסרה נתפשת כרצף מחשבה הזורם בזמן, גלגול תודעתי המתרחש בהווה, ולא בין העבר לעתיד, כפי שנהוג לחשוב.
ההבנה המלאה (חכמה, פאניה) של האופן שבו מתרחשת התהוותו של ההווה מבטלת את המחשבה מכוונת המטרה, הנקראת קארמה. ההגעה להארה מסמנת את ההחלצות ממעגל הלידה והמוות של המצב התודעתי הרגיל, ושחרור מהסבל הנובע מבורות, השתוקקות ודחייה. מצב תודעתי זה, החופשי מחוויית הסמסרה, הוא הנירוואנה.

## ראו גם
*גלגול נשמות
*גלגל החיים

## קישורים חיצוניים

* 

קטגוריה:מונחים בבודהיזם
קטגוריה:הינדואיזם
קטגוריה:גלגול נשמות
תסביך נחיתות

המונח הפסיכולוגי **"[[תסביך]] נחיתות"** מתאר את התחושה המקננת באדם לפיה הוא נחות או פחות מזולתו במובן מסוים. לעיתים זו תחושה תת-הכרתית, אשר מניעה את הלוקים בה לפצות עליה, מה שעשוי להביא להישגים מרשימים, התנהגות אנטי-חברתית קיצונית, או שניהם.

## רקע
חלוץ המחקר בתחום הזה הוא הפסיכולוג הנודע אלפרד אדלר. הוא עשה שימוש בדוגמה של "תסביך נפוליאון" כדי להמחיש את התאוריה שלו. ישנם סוציולוגים שגורסים כי תסביך נחיתות עשוי להתקיים גם ברמת הכלל, ולהשפיע על תרבויות שלמות – תאוריה זו ידועה בשם "רפיסות תרבותית".

## סוגי רגשי נחיתות
האסכולה של אדלר מבחינה בין רגשי נחיתות ראשוניים ושניוניים.
לשיטתה, מקורם של רגשי הנחיתות הראשוניים נעוץ בחוויות החולשה, חוסר האונים והתלותיות המוקדמות של הילד. אלו יכולים להתעצם כאשר משווים בינו לבין אחיו הבוגרים, או המבוגרים.
לעומתם, רגשי נחיתות שניוניים מתקשרים לחוסר יכולתו של אדם בוגר להגיע ל"יעד" מדומה ובלתי-מודע של ביטחון והצלחה סובייקטיביים שיפצו על רגשי הנחיתות. המרחק מאותו "יעד" יוביל לתחושה שלילית ולפגיעה בדימוי העצמי, שעלולה להצית מחדש, ובעוצמה רבה, את רגשי הנחיתות הראשוניים.

ה"יעד" המדומה נוצר בתפישתו של אדם כדי להפיג את רגשי הנחיתות הראשוניים שלו, אולם למעשה גורם לרגשי הנחיתות השניוניים, ובכך מהווה מעין מלכוד 22; מעגל הרסני זה רווח בקרב בני אדם נוירוטיים.

## גורמים משפיעים
* גישות הורים בחינוך - הערות שליליות המביעות מורת רוח ואי שביעות רצון כלפי הילד, והערכת התנהגות הילד שממחישה ומדגישה את טעויותיו ולקויותיו של הילד, קובעת את עמדות הילד בסביבות הגיל הרך.
* לקויות פיזיולוגיות - כגון חוסר פרופורציות בגוף, בפנים, גובה, משקל, כוח פיזי, לקות דיבור, לקות ראייה - כל אלו יכולים לגרום לרגשי נחיתות.
* מגבלות מנטליות - תורמות לרגשי נחיתות כאשר נערכות השוואות עם הישגים מרשימים של אחרים, וכאשר מצופים מהילד הישגים והתנהגות משביעת רצון.
* אפליה חברתית - על רקע משפחה, גזע, מגדר, נטיות מיניות, מעמד כלכלי, דת או צבע עור.

## בראי התרבות
* בסרטם של "הביטלס", "לילה של יום מפרך" (1964), מעיר ג'ורג' האריסון לרינגו סטאר "יש לך תסביך נחיתות", והאחרון משיב "כן, אני יודע, לכן אני מנגן על תופים – כך אני מפצה עליו".
* במחזה "ביבר הזכוכית" מאת טנסי ויליאמס, מאבחן ג'ים את לורה כקורבן של תסביך נחיתות, ויועץ לה לראות את עצמה כ"עליונה במובן מסוים", בהתייחסו לשאיפותיו העתידיות שלו. ג'ים מדרבן את לורה להיחלץ מביישנותה.

## ראו גם

* תסביך אלוהים - תופעה הפוכה

## קישורים חיצוניים
* 
* 

## הערות שוליים

נחיתות
ועדת גישוש

**ועדת גישוש** (באנגלית: **Exploratory committee**) הוא מושג בפוליטיקה האמריקנית המתאר גופים שמוקמים על ידי מועמדים פוטנציאלים לתפקידים פוליטיים לשם בדיקת היתכנות של מועמדותם. במיוחד הדבר מקובל במרוץ לנשיאות, כשבמקרה זה הגוף מכונה **ועדת גישוש נשיאותית** (Presidential exploratory committee).

הקמת הוועדה מאפשרת למועמד הפוטנציאלי לגייס כספים לשם פעילויות כמו קיום מסעות, או עריכת סקרים. 

מעבר למטרה המוצהרת קיימות מספר סיבות נוספות להקמת ועדת גישוש, גם כאשר המועמד למעשה החליט על המרוץ. השימוש במוסד ועדת הגישוש מאפשר גיוס כספים בפיקוח ושקיפות מופחתים לעומת מה שנדרש ממועמד שהכריז רשמית על מועמדותו. בנוסף, עצם הפרדת ההכרזה על המרוץ לשניים - הכרזה על הקמת ועדת גישוש, והכרזה רשמית על המועמדות - משמשת לעיתים קרובות על מנת למשוך תשומת לב תקשורתית נוספת למועמד.

קטגוריה:ביטויים ומושגים פוליטיים אמריקאיים
הר טראנאקי

**הר טראנאקי** (**Mount Taranaki**) או **הר אגמונט** (**Mount Egmont**) הוא הר געש רדום שנמצא במרכז חבל טראנאקי שבמערב האי הצפוני של ניו זילנד. ההר מתנשא לגובה של 2,518 מטר מעל פני הים והוא בעל צורת חרוט כמעט מושלם פרט לבליטה בצדו הדרומי.

מבחינה גאולוגית טראנאקי הוא הר צעיר באופן יחסי. הפעילות הגעשית בו החלה לפני כ-120,000 עד 135,000 שנים. ההתפרצות האחרונה התרחשה בסביבות שנת 1854. ההתפרצות הגדולה האחרונה התרחשה בשנת 1655. מוקד הפעילות הגעשית של ההר נע בכיוון דרום מזרח בעקבות תנועה של הלוח האוסטרלי, עדות לכך ניתן לראות בשני הרי הגעש הכבויים שנמצאים בקו אחד מצפון מערב אליו - קאיטקה (Kaitake) ופואקאי (Pouakai).

ב-30 בינואר 2025 עברה בפרלמנט של ניו זילנד החלטה שמכירה בהר כאישיות משפטית. ההחלטה שינתה את שם ההר באופן רשמי ל-"Taranaki Maunga", השם "הר אגמונט" חדל להיות שם רשמי של ההר, והשם "Te Kāhui Tupua" הוא שמה של האישיות המשפטית. ההחלטה, שהתקבלה פה אחד, מעניקה להר זכויות משפטיות כשל אדם ומכירה בו כ"גוף חי מאוחד". בנוסף היא יוצרת גוף שבו יכהנו ארבעה מאורים ואשר ישמש כפה וקול עבור ההר.

## שם ההר ומיתולוגיה מאורית
המאורים נתנו להר את השם טראנאקי וכך הוא נקרא במשך מאות שנים עד בוא הארופאים הראשונים לניו זילנד. משמעותו של השם, ככל הנראה, היא "הר זוהר" (טרא - הר, נאגי - זוהר) כביטוי לכיסוי השלג הלבן שההר עוטה בחורף. ג'יימס קוק נתן להר את השם "הר אגמונט" על שם ג'ון פרסיבל, הרוזן מאגמונט שתמך במסעו הראשון של קוק לאזור ניו זילנד. השם הר אגמונט הופיע במפות וברישומים רשמיים עד לשנות השמונים של המאה ה-20, אז הוחלט להעניק לשני השמות מעמד זהה. עם זאת הפארק הלאומי המקיף את ההר נקרא עדיין פארק לאומי אגמונט.

על פי המיתולוגיה המאורית הר טראנאקי היה פעם סמוך להרי הגעש שבמרכז האי הצפוני - רואפהו, טונגרירו ונגאורוהו אולם הוא נאלץ לברוח ממקום מושבו בעקבות פרשיית אהבים בינו לבין פיאהנגה (הר געש בקרבת אגם טאופו, ואהובתו של רואפהו על פי המיתולוגיה המאורית) שהעלתה את חמתו של רואפהו. טראנאקי נס על נפשו לכיוון מערב, כשהוא מותיר בדרך צלקת בפני האי שהפכה לנהר ונגנאוי והתיישב בודד לחופו של ים טסמן, הרחק משאר הרי הגעש של האי הצפוני.

## קישורים חיצוניים

* 
* 

## הערות שוליים

ממוזער|ימין|300px|תצלום לווין של ההר, ניתן לראות את צורת החרוט ואת שני הרי הגעש הכבויים קאיטקה ופואקאי. קו היער מסמן בדיוק רב למדי את גבול הפארק הלאומי אגמונט

קטגוריה:ניו זילנד: גאולוגיה
קטגוריה:האי הצפוני
טראנאקי
טראנאקי
ב' באדר

על פי הלוח העברי הקבוע, פרשת בר המצווה של ילד שנולד בב' אדר א' או שבר המצווה שלו חל בשנה פשוטה, היא ברוב השנים פרשת תרומה. אם בר המצווה חל בשנה שלמה המתחילה ביום חמישי (שנה פשוטה מקביעות השא או שנה מעוברת מקביעות השג לילד שנולד באדר א') פרשת בר המצוה היא פרשת תצוה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברוב השנים, היא פרשת פקודי. אבל אם בר המצווה חל בשנה המתחילה ביום חמישי פרשת בר המצווה היא פרשת ויקרא.

## אירועים היסטוריים
ממוזער|250px|ה"דוידקה"
*  ה'תר"ך – נוסדה חברת כל ישראל חברים (כי"ח, "אליאנס")
*  ה'תש"ח (אדר ב') – מלחמת העצמאות: ההגנה משתמשת לראשונה בדוידקה, בהתקפה על שכונת אבו כביר ביפו
*  ה'תשל"ח (אדר ב') – 35 הרוגים בפיגוע אוטובוס הדמים בכביש החוף
*  ה'תשמ"ו (אדר א') – פעיל זכויות האזרח, נתן שרנסקי מגיע לישראל לאחר תקופת מאסר של כ-9 שנים בברית המועצות

## נולדו
*  ה'תש"ד – רון לאודר, איש עסקים יהודי-אמריקאי
*  ה'תש"ז – יהונתן גפן, משורר, מחזאי, סופר, פזמונאי, פובליציסט, מתרגם וסאטיריקן ישראלי (נפטר ב-ה'תשפ"ג)
*  ה'תשכ"ב (אדר א') – שולי רנד, זמר ושחקן ישראלי
*  ה'תשל"ד – גילה גמליאל, שרת המודיעין וחברת הכנסת מטעם הליכוד
*  ה'תש"ם – טל בורשטיין, כדורסלן ישראלי

## נפטרו
*  ה'תע"ח (אדר א') – רבי גבריאל אסקלס, אב"ד ומרא דאתרא בפראג, במץ ובניקולשבורג.
* ה'תקצ"ג – הרב הלל פריד, חתנו של רבי חיים מוולוז'ין והמשנה לראש ישיבת וולוז'ין
*  ה'תקס"ב (אדר א') – רבי יום טוב אלגאזי, 'המהרי"ט אלגאזי', הראשון לציון שד"ר, וראש ישיבת המקובלים בית אל.
*  ה'תקע"ג (אדר א') – רבי אהרן אריה לייב, האדמו"ר השני מפרמישלאן (נולד ב-ה'ת"ק)
* ה'תרס"ח (אדר ב') – הרב יהושע לאנג רב בכמה קהילות בליטא, מחבר הספרים "ענף יהושע", "פרי יהושע", "כרם יהושע" ו"חיבת הקודש" (נולד ה'תקצ"ז)
*  ה'תרפ"ה – יצחק אבן, סופר, עיתונאי, מחנך ועורך (נולד ה'תרכ"ב).
* ה'תש"א – הרב יעקב יחזקיה גרינוולד (ה"ויגד יעקב") רבה של קהילת עץ חיים בפאפה שבהונגריה וראש הישיבה בה (נולד ה'תרמ"ב)
*  ה'תשל"ד – בנימין זאב פון וייזל, ממייסדי התנועה הרוויזיוניסטית (נולד ה'תרנ"ו).
*  ה'תשל"ז – רבי ישראל אלתר, האדמו"ר הרביעי של חסידות גור (נולד ה'תרנ"ה).
*  ה'תש"ם – נתן ילין-מור, ממנהיגי הלח"י וחבר הכנסת בכנסת הראשונה (נולד ה'תרע"ג).
*  ה'תש"ם (אדר א') – רבי יוסף דוב הלוי סולובייצ'יק (ירושלים), ראש ישיבת בריסק (נולד בתמוז ה'תרע"ו)
* ה'תשמ"ט (אדר ב') – הרב צבי מגנצא רב קהילת "בית המדרש הגדול" בסנט לואיס, מיזורי שבארצות הברית, מחבר ספר "מגן צבי – ספר קדושת הארץ" העוסק בעניינים הקשורים בארץ ישראל (נולד כ' בתמוז ה'תרע"ד)
*  ה'תשנ"ד – שמחה הולצברג, אבי הפצועים (נולד ה'תרפ"ה).

----
* א' באדר – ג' באדר
* אדר
* אדר א'

ו02
י02
ג' באדר

על פי הלוח העברי הקבוע, פרשת בר המצוה של ילד שנולד בג' אדר א' או שבר המצווה שלו חל בשנה פשוטה, היא ברוב השנים פרשת תרומה. אבל אם בר המצווה חל בשנה שלמה או כסדרה המתחילה ביום חמישי (שנה פשוטה מקביעות הכז או השא או שנה מעוברת מקביעות השג לילד שנולד באדר א') פרשת בר המצוה היא פרשת תצוה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברב השנים, היא פרשת ויקרא. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחה) פרשת בר המצווה היא פרשת פקודי.  

## אירועים היסטוריים
*  – סיום בניית בית המקדש השני על ידי שבי הגולה ובראשם זרובבל בן שאלתיאל ויהושע בן יהוצדק בשנה הששית לדריווש מלך פרס ().
*  ה'ת"ש (אדר ב') החלו שידורי "קול ישראל" 
*  ה'תש"ד – אנשי האצ"ל מפוצצים את משרדי מס ההכנסה
*  ה'תש"ט – הממשלה הראשונה של מדינת ישראל החליפה את הממשלה הזמנית
*  ה'תשי"ז (אדר ב') – ישראל נסוגה מסיני אחרי מבצע קדש
*  ה'תשכ"ה (אדר ב') – המרגל הישראלי וולפגנג לוץ נתפס במצרים
*  ה'תשל"א – בעקבות אירועי ספטמבר השחור, מכריזה המועצה הלאומית הפלסטינית על ירדן כחלק מפלסטין
*  ה'תשמ"ו (אדר ב') – נפתחת התערוכה "דלות החומר כאיכות באמנות הישראלית" במוזיאון תל אביב לאמנות
*  ה'תשמ"ז – יונתן פולארד נדון בארצות הברית למאסר עולם באשמת ריגול
*  ה'תשפ"ד (אדר א') – מבצע יד הזהב שבו חולצו שני אזרחים מרצועת עזה

## נולדו
*  ה'תרכ"ו – שמואל קרויס, היסטוריון וחוקר תלמוד מאנשי חכמת ישראל, ראש בית המדרש לרבנים בווינה. (נפטר בה'תש"ח)
*  ה'תר"ס (אדר ב') – יהושע אלוף, מבכירי תנועת מכבי ומייסדי תחום הספורט בארץ ישראל (נפטר ב-ה'תש"ם)
*  ה'תרס"א – דוד מרכוס, האלוף הראשון בצה"ל, קולונל יהודי בצבא ארצות הברית שלחם במלחמת העצמאות כאחד מאנשי מח"ל ונהרג בשוגג מאש צה"ל. (נהרג בד' בסיוון ה'תש"ח)
*  ה'תרצ"ב (אדר א') – יוסף בא-גד, מייסד ישיבת נחלים וחבר הכנסת מטעם מולדת
*  ה'תשי"א (אדר ב') – אריה גמליאל, חבר הכנסת מטעם ש"ס
*  ה'תשי"א (אדר ב') – יוסף יצחק וילשאנסקי, ראש ישיבת "חסידי חב"ד ליובאוויטש" בצפת
*  ה'תשל"א – אשכול נבו, סופר ישראלי

## נפטרו
*  ה'שע"ב (אדר ב') – הרב מרדכי יפה, מחשובי הפוסקים, רב בפראג ובפוזנא ומחבר ספרי ה"לבוש".
*  ה'תקכ"א (אדר א') – אליעזר די אבילה – ראש ישיבה ודיין בעיר רבאט שבמרוקו, מחבר הספר "מגן גבורים".
*  ה'תקס"ב (אדר ב') – רבי נח חיים צבי ברלין, ראש ישיבה במגנצא ואב"ד קהילות אה"ו. (נולד בה'תצ"ד)
*  ה'תרס"ה (אדר א') – האדר"ת (הרב אליהו דוד רבינוביץ' תאומים), רבן של פוניבז' ומיר שבליטא, ובסוף ימיו רבה של ירושלים. (נולד בה'תר"ג)
*  ה'תר"ע (אדר א') – משה לייב ליליינבלום, סופר איש תנועת ההשכלה ברוסיה, מראשי חובבי ציון והציונות המעשית. (נולד בכ"ט בתשרי ה'תר"ד)
*  ה'תרפ"ד (אדר א') – הרב אליעזר רבינוביץ, תלמיד הבית הלוי, חתנו של הגדול ממינסק וממלא מקומו ברבנות העיר.
*  ה'תשי"ב – יעקב נחום אפשטיין, פילולוג וחוקר ספרות חז"ל, מאבות מדעי היהדות, פרופסור באוניברסיטה העברית ומייסד המכון  למדעי היהדות בה. (נולד בכ"ד בחשוון ה'תרל"ט)
*  ה'תשס"ו – נעמי רוזנברג, מחנכת, מורה ומשוררת ישראלית. (נולדה בי"ד באדר א' ה'תש"ג)
*  ה'תשס"ט – איסר לובוצקי, מפעילי המחתרת של גטו וילנה, פרטיזן, לוחם ומפקד באצ"ל, היועץ המשפטי הראשון של הליכוד. (נולד בה'תרפ"ג)
----

*ב' באדר – ד' באדר
*אדר

ו03
י03
ה' באדר

על פי הלוח העברי הקבוע, פרשת בר המצווה של ילד שנולד בה' אדר א' או שבר המצווה שלו חל בשנה פשוטה, היא ברוב השנים פרשת תצוה. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת תרומה. עבור ילד שנולד באדר ב' או בשנה פשוטה ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה חסרה המתחילה בשבת (שנה מקביעות זחג) פרשת בר המצווה היא פרשת פקודי.

## אירועים היסטוריים
שמאל|ממוזער|200px|בית מעריב
*  ה'תש"ח (אדר א') – הגיליון הראשון של עיתון מעריב יוצא לאור
*  ה'תשכ"ב (אדר א') – פיחות חד בשער הלירה הישראלית מביא לגל שביתות ולעליות מחירים
*  ה'תשנ"ו – הפיגועים באוטובוסים בקו 18 בירושלים: 26 הרוגים בפיגוע התאבדות באוטובוס קו 18 בירושלים.
*  ה'תשפ"ג – פיגוע הירי בחווארה, שבו נרצחו שני אחים מהר ברכה.

## נולדו
*  ה'תקס"ה (אדר ב') – רבי משה מיינץ, דיין בקהילת פרנקפורט. (נפטר בה'תרמ"ו)
*  ה'תרל"ח (אדר א') – מרטין בובר, פילוסוף יהודי (נפטר בה'תשכ"ה)
*  ה'תרמ"א (אדר א') – אלכסנדר שור, היסטוריון יהודי (נפטר בה'תש"ג)
*  ה'תרפ"ז (אדר ב') – אריק לביא, זמר ישראלי (נפטר בה'תשס"ד)
*  ה'תרפ"ח – אריאל שרון, ראש הממשלה ה-11 של מדינת ישראל (נפטר בה'תשע"ד)
*  ה'תשי"א (אדר א') – אבשלום וילן, חבר הכנסת מטעם מרצ
*  ה'תשי"א (אדר ב') – יזהר כהן, זמר ישראלי
*  ה'תשי"ט (אדר א') – רון קופמן, עיתונאי ופרשן ספורט ישראלי

## נפטרו
*  ה'תקס"א – רבי יוסף מפוזנא ("יוסף הצדיק"), פוסק הלכה וחתנו של רבי יחזקאל לנדא, רבה של פוזנא. (נולד בה'תצ"ו)
*  ה'תר"א – רבי אברהם בינג, רבה של וירצבורג והמדינה בחבל פרנקוניה שבממלכת בוואריה, מגדולי רבני יהדות גרמניה. (נולד בה'תקי"ב)
*  ה'תשכ"ה (אדר א') – הרב כמוס (עמוס) נחאיסי, רב ודיין, מראשי קהילת יהדות לוב בטריפולי ולאחר מכן בישראל (נולד בה'תרנ"ו)
*  ה'תשל"א – רבי מרדכי שלמה פרידמן האדמו"ר מבויאן בניו יורק, חבר מועצת גדולי התורה וראש אגודת האדמו"רים בארצות הברית (נולד בי"ג בתשרי ה'תרנ"א)
*  ה'תשנ"ב (אדר ב') – רבי אהרן יפה'ן, ר"מ בישיבת חברון, מהדיר תורת הראשונים.
----
* ד' באדר – ו' באדר
*אדר

ו05
י05
סיבוטראמין

**סיבוטראמין (בלועזית:sibutramine)** (שם מסחרי באירופה: **Reductil**, בארצות הברית **Meridia**) היא תרופה נגד השמנה ולהפחתת משקל הנקראת גם **רדוקטיל**, המדכאת את התיאבון ומגבירה את קצב המטבוליזם. היא פועלת על ידי הגברת ריכוזי נוראדרנלין וסרוטונין במערכת העצבים המרכזית. ב-2010, בעקבות מחקרים שמצאו קשר בין התרופה לסיכון מוגבר להתקפי לב ושבץ, הוסרה התרופה מהמדפים בארצות הברית, בריטניה, האיחוד האירופי, ישראל, אוסטרליה, קנדה והונג קונג.

רדוקטיל הייתה תרופת מרשם שנפוצה בשוק ומיועדות להפחתת משקל (התרופה השנייה היא אורליסטט או בשמה המסחרי קסניקל).

במקביל לטיפול התרופתי, למי שנמצא מתאים לכך, נותנים הרופאים המטפלים גם דיאטה מתאימה, כך שהשפעת התרופה תהיה מרבית. המחקרים שנערכו על התרופה הראו תוצאות מרשימות, בהן ירידה במשקל הגוף, הפחתת השומנים והסוכר בדם ואיזון לחץ הדם. התוצאות היו מובהקות במיוחד אצל חולי סוכרת או אצל מי שיש לו נטייה גנטית לפתח סוכרת מבוגרים.

תופעות הלוואי של רדוקטיל כוללות יובש בפה ועצירות, כמו כן לא ניתן לתת את התרופה למי שלחץ הדם שלו לא מאוזן.

## ראו גם
*עיכול
*הפרעות אכילה
*לקטאז

## קישורים חיצוניים

* סיבוטראמין, באתר "infomed"
* רדוקטיל - אודות התרופה, שימושיים מקוריים וסכנות, תגובות וחוויות של משתמשות

## הערות שוליים

קטגוריה:תרופות לפי א'-ב'
ח' באדר

פרשת בר המצווה של ילד שנולד בח' אדר תלוי האם בר המצווה נחוג בשנה פשוטה או מעוברת והאם הוא נולד בשנה פשוטה או מעוברת. עבור ילד שנולד באדר א' או שבר המצווה חל בשנה פשוטה, פרשת בר המצווה היא, ברוב השנים, פרשת תצוה. אבל אם בר המצווה חל בשנה חסרה המתחילה בשבת (שנה מקביעות זחא שהיא שנה פשוטה או זחג לילד שנולד באדר א') פרשת בר המצוה היא פרשת תרומה. עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה שלמה המתחילה ביום חמישי (שנה מקביעות השג) פרשת בר המצווה היא פרשת צו.

## חגים ומועדים
* יום טוב במגילת תענית על שבשנה מסוימת התריעו על הגשמים, ונענו וירדו גשמים.
## אירועים היסטוריים
[שמאל|ממוזער|200px|שכונה ב[קרני שומרון, ינואר 2006]]
*  ה'תרפ"ט (אדר א') – המתיישבים הראשונים מגיעים לנתניה
*  ה'תש"ג (אדר א') – הגרמנים מטילים קנס של עשרה מיליון פרנק על יהודי ג'רבה
*  ה'תשכ"ו – אייבי נתן יוצא במטוס פרטי למצרים ונוחת בפורט סעיד. הוא מגורש כעבור יממה
*  ה'תשכ"ט – עם פטירת ראש ממשלת ישראל, לוי אשכול, מתמנה יגאל אלון לראש הממשלה בפועל
*  ה'תשל"ח (אדר א') – ההתנחלות קרני שומרון עלתה על הקרקע

## נולדו
*  ה'תרצ"ה (אדר א') – עמנואל זיסמן, חבר הכנסת מטעם המערך והדרך השלישית (נפטר בה'תש"ע)
*  ה'תרצ"ה (אדר ב') – מייקל וולצר, פילוסוף יהודי-אמריקאי
*  ה'תש"ג (אדר ב') – דייוויד קרוננברג, במאי קולנוע יהודי-קנדי
*  ה'תשי"ד (אדר א') – הרב אלי בן דהן, סגן שר הדתות ומנהל בתי הדין הרבניים לשעבר
*  ה'תשכ"ז (אדר ב') – אבי ניסנקורן, שר המשפטים מטעם מפלגת כחול לבן, כיהן בעברו כיושב ראש ההסתדרות החדשה

## נפטרו
*  ה'תפ"ט (אדר ב') – רבי אליהו הכהן האתמרי, דיין ומקובל מחכמי איזמיר, מחבר הספרים 'מדרש תלפיות', 'שבט מוסר' ועוד.
*  ה'תשי"ד (אדר א') – נתן אלבז, חייל צה"ל אשר הקריב את חייו כדי להציל את חיי חבריו וקיבל את עיטור המופת. (נולד בה'תרצ"ג)
*  ה'תשכ"ט – לוי אשכול, ראש ממשלת ישראל השלישי. (נולד בה'תרנ"ו)
*  ה'תשנ"ד – יצחק יצחקי, חבר הכנסת מטעם שלומציון. (נולד בה'תרצ"ז)
*  ה'תשנ"ה (אדר ב') – מתי פלד, איש פלמ"ח, אלוף בצה"ל וחבר הכנסת מטעם הרשימה המתקדמת לשלום. (נולד בה'תרפ"ג)
*  ה'תשנ"ז (אדר א') – שמואל סגל, שחקן ישראלי. (נולד בה'תרפ"ד)
* ה'תשנ"ח – הרב משה אהרן שטרן, משגיח בישיבת קמניץ בירושלים. (נולד בה'תרפ"ה)
*  ה'תש"ע – הרב מנחם פרוש, חבר הכנסת וסגן השר. (נולד בה'תרע"ו)
*  ה'תשע"ט (אדר ב') – הרב משה שפירא, מייסד מדרשת שובה והעומד בראשה. (נולד בה'תרצ"ה)
* ה'תשפ"ה – הרב יוסף יצחק וילשנסקי, ראש ישיבת חסידי חב"ד ליובאוויטש בצפת. (נולד בה'תשי"א)

----
* ז' באדר – ט' באדר
* אדר

ו08
י08
ט' באדר

## חגים ומועדים
* יום טוב במגילת תענית על שבשנה מסוימת התריעו על הגשמים, ונענו וירדו גשמים.
* תענית צדיקים במגילת תענית בתרא על שנחלקו בית הלל ובית שמאי. ביום זה נקבעו גזירות שמונה עשר דבר, והמחלוקת התפרצה במלוא עוזה, עד שהיה קשה לישראל כיום שנעשה בו העגל. בשנים האחרונות מציינים חוגים ביהדות הרפורמית את יום זה כ"יום מחלוקת לשם שמים" בו מתקיימות פעילויות לעידוד תרבות דיון בריאה.

## אירועים היסטוריים
[שמאל|ממוזער|הנפת [דגל הדיו, המסמלת את סיום מלחמת העצמאות]]
* ה'תרצ"ח (אדר ב') – **ה[[אנשלוס]]**: חיילי גרמניה הנאצית נכנסים לשטח אוסטריה, אירוע שפתח את שואת יהודי אוסטריה
*  ה'תש"ז – פיצוץ "מועדון גולדשמיט" בירושלים בידי האצ"ל  
*  ה'תש"ט – הנפת דגל הדיו סמוך למשטרת אום רשרש (כיום אילת) במבצע עובדה וסיום מלחמת העצמאות
*  ה'תש"ט – עשרה חודשים לכינון הממשלה הזמנית מוקמת ממשלת ישראל הראשונה בראשות דוד בן-גוריון
*  ה'תש"ם – השגרירים הראשונים של ישראל ומצרים הגישו כתבי האמנה לנשיאי המדינה בקהיר ובירושלים

## נולדו
*  ה'תרנ"א (אדר א') – אברהם הלוי פרנקל, מתמטיקאי ישראלי (נפטר ה'תשכ"ו)
*  ה'תרפ"ד (אדר ב') – מיכאל הרסגור, היסטוריון ישראלי
*  ה'תרפ"ה – מנחם שטרן, פרופסור להיסטוריה של עם ישראל, מגדולי חוקרי תקופת הבית השני (נרצח ה'תשמ"ט)
*  ה'תשי"ט (אדר א') – אריה דרעי, שר הפנים, חבר הכנסת ויו"ר מפלגת ש"ס
*  ה'תשכ"ד – גל זייד, במאי ושחקן ישראלי
* ה'תש"ן – אסתי גינזבורג, דוגמנית ומנחת טלוויזיה ישראלית

## נפטרו
* ה'תקס"ו – רבי אליעזר הורוביץ מטארניגראד, מחבר, נועם-מגדים וכבוד התורה (על התורה), אמרות טהורות (פירוש לתהילים) 
* ה'תר"ל – רבי יצחק בן וואליד מטיטואן שבמרוקו, מחבר, ויאמר יצחק
* ה'תרפ"ט – רבי ישראל יעקב לייפר, האדמו"ר הראשון בחסידות חוסט
* ה'תש"ה – הרב שמואל דוד הלוי אונגר ראש ישיבת נייטרא, מחבר, נאות דשא
* ה'תשכ"ה – הרב אברהם סרברניק, רבה הראשי של לוקסמבורג בין השנים 1929-1946, ונשיא "המזרחי" במדינה, מחבר, Der Jüdische Weg
* ה'תשע"ח – הרב שמואל אוירבך, ראש ישיבת מעלות התורה, מנהיג הפלג הירושלמי ובנו בכורו של הרב שלמה זלמן אוירבך, מחבר, אוהל רחל, דרכי שמואל

## פרשת בר מצווה
פרשת בר המצווה של ילד שנולד בט' אדר תלוי האם בר המצווה נחוג בשנה פשוטה או מעוברת והאם הוא נולד בשנה פשוטה או מעוברת. על פי הלוח העברי הקבוע, עבור ילד שנולד באדר א' או שבר המצווה שלו חל בשנה פשוטה, פרשת בר המצווה היא, ברוב השנים, פרשת תצוה. אבל אם בר המצווה חל בשנה שלמה המתחילה ביום חמישי (שנה פשוטה מקביעות השא או שנה מעוברת מקביעות השג לילד שנולד באדר א') פרשת בר המצוה היא פרשת כי תשא. עבור ילד שנולד באדר ב' או בשנה פשוטה, ובר המצווה חל בשנה מעוברת, פרשת בר המצווה, ברוב השנים, היא פרשת ויקרא. אבל אם בר המצווה חל בשנה המתחילה ביום חמישי פרשת בר המצווה היא פרשת צו.  
----
* ח' באדר – י' באדר
* אדר

## הערות שוליים

ו09
י09